Anexa nr.21

**Principalele acțiuni**

**ale autorității/instituției bugetare privind accesul în noul SI ”Planificarea bugetului” accesibil din cadrul SI ”Cabinetul electronic al autorității/instituției bugetare”**

Prin Ordinul nr. 20 din 05.03.2025 a fost lansat în exploatare industrială **noul Sistem Informațional ,,Planificarea Bugetului”**. Astfel, Ministerul Finanțelor informează, că toate acțiunile necesare pentru derularea procesului de elaborare a proiectului de buget pentru anul 2026 și estimările pentru anii 2027-2028 vor fi realizate **în noul SI „Planificarea bugetului” accesibil doar din cadrul SI „Cabinetul electronic al autorității/instituției bugetare”** *(în continuare – SI ”CEIB”).*

Pentru a iniția procesul de elaborare a proiectului de buget pentru anul 2026 și estimările pentru anii 2027-2028, APL vor întreprinde următorii pași:

1. **Autentificare.** Logarea în SI „CEIB” utilizând semnătura electronică (MPass)”;
2. **Accesarea sistemului.** Din Tabloul de bord sau din meniul „Sisteme informaționale”, se va selecta SI „Planificarea bugetului”;
3. **Selectarea rolului**. Fiecare utilizator urmează să-și selecteze rolul atribuit conform responsabilităților sale.
4. Accesarea compartimentului FMIS de сătre AORG1, secțiunea „Ciclu bugetar”, configurarea parametrilor ciclului bugetar 2026-2028 conform procedurii standard și lansarea acestuia.

Lansarea ciclului bugetar este un pas **ireversibil**. Este necesar de asigurat, că toate setările din cardul de identitate sunt corect introduse înainte de a salva și a lansa ciclul bugetar 2026-2028 pe Platforma web. După lansarea ciclului bugetar 2026-2028 de către AORG1, instituțiile bugetare vor purcede la completarea liniilor bugetare.

Utilizatorii care dețin deja acces în **SI „CEIB”** obligatoriu vor urma pașii descriși mai sus pentru inițierea și realizarea acțiunilor ce țin de elaborarea proiectelor de buget pentru anul 2026 și estimările pentru anii 2027-2028 în ciclul bugetar 2026-2028.

Pentru noii utilizatori care nu au acces în sistem, este necesar ca Administratorul de buget (Org1 de ambele nivele) să întocmească și să transmită o ***cerere de acces*** ***online* în cadrul SI „CEIB”** către Ministerul Finanțelor, conform Ordinului nr.19 din 05.03.2025 privind acordarea/revocarea drepturilor de acces la SI ,,Planificarea bugetului”.

Ca suport pentru utilizarea noului sistem informațional poate fi accesat Ghidul de utilizare a SI ”CEIB”, disponibil în opțiunea ”Ajutor” din cadrul SI ”Cabinetul electronic al autorității/instituției bugetare”.

De asemenea, în cazul unor neclarități sau necesitatea unor consultări în utilizarea noului SI ”CEIB”, se recomandă să contactați Centrul de apel din cadrul I.P ”CTIF”, la numărul de telefon (022) 82 20 61.

Suplimentar, în cazul necesității unor instruiri suplimentare pentru utilizatorii sistemului informațional din cadrul APL, Centrul de instruire și dezvoltare profesională al I.P. ”CTIF” este disponibil să analizeze solicitările, iar înregistrarea participanților la curs va fi posibilă pe pagina <https://cursuri.ctif.md>.